MOKUNA VI 
(Ma ka Mokuna V o keia Kaao, ua ike kakou ua hiki aku a Aiwo- 
hikupua ma Laupahoehoe; maanei e kamailio iki kakou no Hulu- 
maniani ka Makaula nana i ukali mai o Laieikawai, mai Kauai mai, 
ka mea i olelomuaia ma ka helu mua o keia Kaao.) 
I ka la a Aiwohikupua ma i haalele ai ia Paauhau, ma Hamakua, 
i ka la hoi i holo mai ai a hiki i Laupahoehoe, ua ike mua aku ka 
Makaula i na mea a pau i kekahi ahiahi iho mamua o ko Aiwohi- 
kupua hiki ana ma Laupahoehoe, a penei kona ike ana: 
T ua ahiahi la, mamua o ka napoo ana o ka la, e noho ana ka Ma- 
kaula ma ka puka o ka hale, nana aku la oia i ke kuku o na opua ma 
ka nana ana ina ouli o ke ao, a like me ka mea mau i ka poe kilokilo 
mai ka wa kahiko mai a hiki i keia manawa. 
IT aku la ua Makaula nei, “ He waa Alii hoi keia e holo mai nei, he 
umikumamaiwa kanaka, hookahi Alii Nui, he mau waa kaulua nae.” 
Ia manawa, puiwa koke ae la ka lehulehu e noho pu ana me ka 
Makaula, a nana aku la aole he mau waa holo mai; nolaila, ninau 
aku la ka poe me ia, “Auhea hoi na waa au i olelo mai nei he mau 
waa Alii?” 
Olelo aku ka Makaula, “Aole he mau waa maoli, ma ka opua ka’u 
ike ana aku la, apopo e ike kakou he waa Alii.” 
Ia po a ao ae, mahope o ka auina la, ike hou aku la oia i ke ku a ka 
punohu i ka moana, ma ka hoailona i ku ia Aiwohikupua e like me 
ka mea i maa i ua Makaula nei. (E like paha me ka ike ana i ke 
Kalaunu Moi o kela Alii keia Alii ke hiki mai io kakou nei, pela paha 
ka maopopo ana o ko Aiwohikupua punohu 1 ikeia e ua Makaula nei.) 
A no ka ike ana o ka Makaula i kela hoailona, ku ae la oia a hopu 
he wahi puaa, he moa Jawa, me ka puawa, e hoomakaukau ana no ka 
hiki mai o Aiwohikupua. 
A no keia hana a ka Makaula, he mea haohao loa ia i ko lakou poe, 
me ka ninau aku, “ EK hele ana oe e hoomakaukau nei keia ukana au? ” 
Hai mai la ka Makaula, “ E hoomakaukau mua ana wau no ka 
hiki mai o kuu Alii o Aiwohikupua, oia kela mea a’u 1 olelo aku ai 
ja oukou i ke ahiahi nei, nolaila, eia oia ke holo mai nei i ka moana, 
nona kela kualau i ka moana, a me keia noe e uhi nei.” 
A kokoke o Aiwohikupua ma i ke awa pae o Laupahoehoe, ia 
manawa ke kui ana o na hekili he iwakalua, pili pu na kanaka o Hilo 
nokeia mea, a 1 ka mao ana ae, ike aku la na mea a pau i keia 
kaulua e holo mai ana a pae 1 ke awa, me ka puloulou Alii iluna o 
na waa, alaila, maopopo ae la ka wanana a ka Makaula 
395 
